সূত্র জানায়,নূর হোসাইন কাসেমী হেফাজতে ইসলামের ঢাকা মহানগর কমিটির দায়িত্বপ্রাপ্ত হওয়ার পর থেকেই সিদ্ধান্ত গ্রহণে অন্যদের প্রাধান্য না দিয়ে নিজের মতামতকে চূড়ান্ত করতেন। এ নিয়ে শুরু থেকেই বিভাজন তৈরি হয়। ৫ মে শাপলা চত্বরে লালবাগপন্থীদের বিতর্কিত ভূমিকার জন্য লালবাগ জামিয়া কোরআনিয়া থেকে হেফাজতের ঢাকা অফিস বারিধারায় স্থানান্তর করা হয়। এই স্থানান্তরকে কেন্দ্র করে লালবাগকেন্দ্রীক ইসলামী ঐক্যজোট, খেলাফতে ইসলামীর কেন্দ্রীয় নেতাদের সঙ্গে নূর হোসাইন কাসেমীর দুরত্ব বাড়ে। এই দুরত্বের কারণে মহানগর কমিটি একসঙ্গে বসে কোনও সিদ্ধান্তও নিতে পারেনি। যে কারণে ঢাকার নেতারা সব সময় চট্টগ্রামের নেতৃত্ব মেনে নিতেন এবং আল্লামা শফীর নির্দেশনা গ্রহণ করতেন।